section_heading: Sedmi travnja
paragraph_text: mini|292x292px|Uništeni jugoslavenski tenk Renault NC lijevo|mini|327x327px|Grafički prikaz ratnih djelovanja u Sjeverozapadnom sektoru Travanjskog rata Nijemci su glavne operacije poduzeli u Makedoniji: 9. oklopna divizija, potpomognuta iz zraka, zauzela je Kumanov<nowiki/>o i Skoplje. Time je presjekla jugoslavenskoj vojsci odstupnicu na jug - zapravo je strateško odstupanje preko Makedonije u Grčku radi spajanja s britanskim i grčkim vojnim snagama predstavljala osnovu cjelokupne jugoslavenske vojne strategije - i dovela je u tešku situaciju. Postrojbe njemačke 73. pješadijske divizije zauzele su Štip i Veles. Dijelovi 2. oklopne divizije zauzeli su Radoviš i izbili na Vardar kod Valandova, a glavnina divizije prodrla je do Dojrana. Dijelovi Moravske i Ibarske divizije kod Preševa na jugu Srbije zadržali su prodor jedne kolone 9. okl. d.